Feb 11,2017
సెబీ కొత్త చైర్మెన్‌గా విజరు త్యాగి
న్యూఢిల్లీ: సెక్యూరిటీ మార్కెట్ల నియంత్రణ సంస్థ 'సెక్యూరిటీస్‌ ఎక్స్ఛేంజీ బోర్డ్‌ ఆఫ్‌ ఇండియా' (సెబీ) కొత్త చైర్మెన్‌గా విజరు త్యాగి నియమితులయ్యారు. ఉపేంద్ర కుమార్‌ సిన్హా స్థానంలో ఆయన సెబీ పగ్గాలు చేపట్టనున్నారు. సిన్హా పదవీ కాలం పొడగింపు మార్చి 1తో పూర్తికానుంది. త్యాగి హిమాచల్‌ ప్రదేశ్‌ క్యాడర్‌కు చెందిన 1984 బ్యాచ్‌ ఐఏఎస్‌ అధికారి. ప్రస్తుతం త్యాగి ఆర్థిక వ్యవహారాల శాఖలో పెట్టుబడుల శాఖ విభాగం అదనపు కార్యదర్శిగా విధులు నిర్వర్తిస్తున్నారు. ప్రధాన మంత్రి అధ్యక్షతలోని నియామకాల కమిటీ త్యాగీ నియామకానికి పచ్చజెండా ఊపినట్టుగా ప్రభుత్వం తెలిపింది. త్యాగి ఈ పదవిలో అయిదేండ్ల పాటు కొనసాగనున్నారు.
మీ స్నేహితులకు రికమెండ్ చెయ్యండి